Dit is inderdaad ‘n voorreg om in staat te wees om ons leerders te bemagtig vir die toekoms, met die tegnologie wat ons beskikbaar het.
Die internet bied kinders baie geleenthede vir selfverryking, konstruktiewe vermaak en persoonlike groei. Terselfdertyd, is ouers en onderwysers bekommerd oor die risiko’s waaraan kinders aanlyn blootgestel word. Die uitdaging vir ouers en onderwysers is om hulself en hul kinders ingelig te hou oor hoe om die internet veilig te gebruik. Ons moedig ons ouers, asook ons onderwysers aan, om met hul kinders te gesels oor aanlynveiligheid.